CELEX: 32021D0926
Language: ga
Date: 2021-06-07 00:00:00
Title: Cinneadh (AE) 2021/926 ón gComhairle an 7 Meitheamh 2021 maidir leis na seasaimh atá le glacadh thar ceann an Aontais Eorpaigh sna nósanna imeachta I scríbhinn ag Rannpháirtithe sa Socrú maidir leis na Creidmheasanna Onnmhairiúcháin arna dtaca go hOifigiúil agus ag Rannpháirtithe sa Tuiscint Earnála maidir le Creidmheasanna Onnmhairiúcháin le haghaidh Aerárthaí Sibhialta i ndáil leis na hiarrataí ón Ríocht Aontaithe teacht chun bheith ina Rannpháirtí iontu

9.6.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 203/12
               
            
         CINNEADH (AE) 2021/926 ÓN gCOMHAIRLE
         an 7 Meitheamh 2021
         maidir leis na seasaimh atá le glacadh thar ceann an Aontais Eorpaigh sna nósanna imeachta I scríbhinn ag Rannpháirtithe sa Socrú maidir leis na Creidmheasanna Onnmhairiúcháin arna dtaca go hOifigiúil agus ag Rannpháirtithe sa Tuiscint Earnála maidir le Creidmheasanna Onnmhairiúcháin le haghaidh Aerárthaí Sibhialta i ndáil leis na hiarrataí ón Ríocht Aontaithe teacht chun bheith ina Rannpháirtí iontu
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d’Airteagal 207(4), i gcomhar le hAirteagal 218(9) de,
         Ag féachaint don togra ón gCoimisiún Eorpach,
         De bharr an mhéid seo a leanas:
         
                     (1)
                  
                  
                     Tá feidhm ag na treoirlínte atá sa Socrú maidir le Creidmheasanna Onnmhairiúcháin arna dTacú go hOifigiúil (an “Socrú”) arna bhforbairt faoi chuimsiú na hEagraíochta Um Chomhar agus Forbairt Eacnamaíoch (ECFE) san Aontas Eorpach de bhua Rialachán (AE) Uimh. 1233/2011 ó Pharlaimint na hEorpa agus ón gComhairle (1).
                  
               
                     (2)
                  
                  
                     Is iad an Astráil, Ceanada, an tAontas Eorpach, an tSeapáin, an Chóiré, an Nua-Shéalainn, an Iorua, an Eilvéis, an Tuirc agus na Stáit Aontaithe na rannpháirtithe sa Socrú.
                  
               
                     (3)
                  
                  
                     Tá an Tuiscint Earnála maidir le Creidmheasanna Onnmhairiúcháin le haghaidh Aerárthaí Sibhialta (“ASU”) in Iarscríbhinn III a ghabhann leis an Socrú agus, is cuid lárnach den Socrú í. Dá bhrí sin, tá feidhm ag ASU san Aontas freisin de bhua Rialachán (AE) Uimh. 1233/2011.
                  
               
                     (4)
                  
                  
                     Is iad an Astráil, an Bhreasaíl, Ceanada, an tAontas Eorpach, an tSeapáin, an Chóiré, an Nua-Shéalainn, an Iorua, an Eilvéis agus na Stáit Aontaithe na rannpháirtithe in ASU.
                  
               
                     (5)
                  
                  
                     Leis an Socrú, lena n-airítear ASU, cuirtear creat ar fáil chun úsáid rianúil, thrédhearcach creidmheasanna onnmhairiúcháin arna dtacú go hoifigiúil a chur ar fáil ina réimsí cur i bhfeidhm faoi seach. Féachann sé le cothroime iomaíochta a chothú le haghaidh creidmheasanna onnmhairiúcháin arna dtacú go hoifigiúil, d’fhonn an iomaíocht a spreagadh i measc onnmhaireoirí, bunaithe ar cháilíocht agus ar phraghas na n-earraí agus na seirbhísí a dhéantar a onnmhairiú, seachas iad a bheith bunaithe ar na téarmaí agus na coinníollacha airgeadais is fabhraí agus a bhfuil tacaíocht oifigiúil á fáil acu.
                  
               
                     (6)
                  
                  
                     Tharraing Ríocht Aontaithe na Breataine Móire agus Thuaisceart Éireann (“an Ríocht Aontaithe”) siar as an Aontas Eorpach le héifeacht ón 1 Feabhra 2020 (2).
                  
               
                     (7)
                  
                  
                     I gcomhréir le hAirteagal 3 den Socrú, féadfaidh na comhaltaí atá ann faoi láthair cuireadh a thabhairt do chomhaltaí ECFE nach Rannpháirtithe sa Socrú agus do neamhchomhaltaí de ECFE teacht chun bheith ina Rannpháirtithe. Féadfaidh rannpháirtí nach rannpháirtí in ASU é a bheith ina Rannpháirtí in ASU de bhun na nósanna imeachta a leagtar amach i bhFoscríbhinn I a ghabhann le ASU.
                  
               
                     (8)
                  
                  
                     I litir dar dáta an 28 Eanáir 2021, d’iarr an Ríocht Aontaithe ar na Rannpháirtithe sa Socrú agus ar na Rannpháirtithe in ASU teacht ar chomhaontú go mbeadh sí ina Rannpháirtí sa Socrú agus in ASU, faoi seach. Is le nós imeachta i scríbhinn a dhéanfaidh na Rannpháirtithe sa Socrú agus na Rannpháirtithe in ASU cinneadh maidir leis na hiarrataí sin.
                  
               
                     (9)
                  
                  
                     Is iomchuí an seasamh atá le glacadh thar ceann an Aontais ag na Rannpháirtithe sa Socrú a leagan síos mar aon leis an seasamh atá le glacadh thar ceann an Aontais ag na Rannpháirtithe in ASU, mar go mbeidh an dá chinneadh atá beartaithe ina gceangail ar an Aontas de bhua Airteagal 2 de Rialachán (AE) Uimh. 1233/2011,
                  
               TAR ÉIS AN CINNEADH SEO A GHLACADH:
         
            Airteagal 1
            
               1.   Is é an seasamh ghlacfar thar ceann an Aontais sa nós imeachta i scríbhinn ag na Rannpháirtithe sa Socrú maidir le Creidmheasanna Onnmhairiúcháin arna dtacú go hOifigiúil i ndáil leis an iarraidh atá déanta ag an Ríocht Aontaithe teacht chun bheith ina Rannpháirtí sa Socrú tacú leis an iarraidh sin.
            
            
               2.   Is é an seasamh a ghlacfar thar ceann an Aontais sa nós imeachta i scríbhinn ag na Rannpháirtithe sa Tuiscint Earnála maidir le Creidmheasanna Onnmhairiúcháin le haghaidh Aerárthaí Sibhialta i ndáil leis an iarraidh ón Ríocht Aontaithe teacht chun bheith ina Rannpháirtí sa Tuiscint Earnála, tacú leis an iarraidh sin.
            
         
         
            Airteagal 2
            Tiocfaidh an Cinneadh seo i bhfeidhm ar an lá a ghlacfar é.
         
         
            Arna dhéanamh i Lucsamburg, 7 Meitheamh 2021.
            
               
                  Thar ceann na Comhairle
               
               
                  An tUachtarán
               
               F. VAN DUNEM
            
         
         
            (1)  Rialachán (AE) Uimh. 1233/2011 ó Pharlaimint na hEorpa agus ón gComhairle an 16 Samhain 2011 maidir le treoirlínte áirithe a chur i bhfeidhm i réimse na gcreidmheasanna onnmhairiúcháin arna dtacú go hoifigiúil agus lena n-aisghairtear Cinntí 2001/76/CE agus 2001/77/CE ón gComhairle (IO L 326, 8.12.2011, lch. 45).
         
            (2)  Cinneadh (AE) 2020/135 ón gComhairle an 30 Eanáir 2020 maidir le tabhairt i gcrích an Chomhaontaithe maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (IO L 29, 31.1.2020, lch. 1).